326 Salus, Saluare

Omnia animalia naturaliter appetunt salutem suam, mortem deuitant secundum Philosophum, et secundum Boethium, *De consolatione* libro 4, prosa [6], et quanto animalia sunt nobiliora, tanto ad salutem eorum plurare quiruntur. Iccirco quia homo est nobilissimum animalium, ideo non sufficiunt ei terrestria. Que tamen sufficiunt brutis quantumcumque perfectis nec aquatica, sed solum celestia. Ideo dixit Paulus, 1 Tim. 4[:16] saluum faciet in regnum suum celeste. Propter ea antequam venerat Filius Dei de celo ad terra nullus potuit saluari, Act. 4[:10]. Sed modo vult omnes homines saluos fieri et ad agnicionem sui nominis venire, 1 Tim. 2[:4].

Verum est attendendo ad naturam regula, cuius vocatur voluntas antecedens in Deo, multi tamen peremit. Vnde Habac. [3:13]: *Egressus es in salutem populi*. Et Joan. 3[:17]: *Non enim misit Deus Filium suum in mundum, ut judicet mundum, sed* ipsum per ipsum nunc est in mundo ad saluandum, sed postmodum erit ad iudicandum. Vnde et mulierem in adulterio deprehensam non condempnauit, sed dixit [Joan. 8:11]: *Vade et noli amplius peccare.* Ad hoc ergo quod persona saluetur, requiritur fides cum opere, spes cum deuocione, caritas cum dilectione.

De primo, notandum quod quando Christus aliquam personam saluauit dixit: *Fides tua te saluum fecit* sicut patet Matt. 9[:22] et Luc. 7[:50]. Racio huius est quia quando aliquod animal infirmum debeat saluari, oportet quod eius sanitas procedat a corde. Sic spiritualiter, si homo infirmatus per peccatum debeat saluari, requiritur quod hoc procedat a fide, que est quasi cor in animali a quo uita procedit a membra. Ideo Jac. 5[:15]: *Oratio fidei salvabit infirmum*.

De secundo, potest exponi illud Gen. 19[:23] vbi legitur quod angelus dixit Loth liberato quod in Segor se saluaret. Quasi adquiescens sue peti communi, Ezechias rex peciit in signum salutis quod sol reuerteretur et sit vmbra decresceret, 4 Reg. 20[:8-10]. Signum non est signum salutem in homine infirmo quod /f. 102ra/ vmbra huius mundi crescat in corpore. Quod autem Deus velit omnes homines saluos fieri, patet:

Primo, quia dat omnibus communia documenta, Marc. vltimo [16:15]: *Euntes in mundum universum praedicate Evangelium omni creaturae.*

Secundo, communia beneficia, Jac. 1[:5]: *Dat omnibus affluenter*. Et Matt. 5[:45]: *Qui solem suum facit oriri super bonos et malos*.

Tercio, qui dat omnibus communia remedia, scilicet, sacramenta, Psal. [102:3]: *Qui propitiatur omnibus iniquitatibus; qui sanat omnes infirmitates*. Matt. 11[:28]: *Venite ad me omnes qui laboratis*, etc.

Quarto, quia dat pro omnibus commune precium, Rom. 8[:32]: *Proprio Filio suo non pepercit, sed pro nobis omnibus [tradidit illum]*.

Quinto, quia dabit commune premium. Eccli. 24[:26]: *Transite ad me, omnes qui concupiscitis me*. Et 1 Cor. 15[:28]: *Ut* sic *sit Deus omnia in omnibus*.

Si ergo eger facit voluntatem medici propter salutem temperalem, seruus voluntatem Domini propter mercedem temperalem multo plus deberet fieri voluntas Dei propter salutem eternam, [1] Tim. 2[:4]: *Vult omnes homines salvos fieri*. Et in Psal. [43:5]: *Qui mandas salutes Jacob*. Sed heu quia Jer. 8[:20]: *Transiit messis, finita est æstas*, id est, tempus merendi, *et nos salvati non sumus*. Igitur modo esset tempus negociandi cum Deo quando bonum forum possumus habere quia regnum celorum quasi pro nichilo, id est, pro modica penitentia pro nichilo, id est, pro modica penitentia pro nichilo saluos fac.

De quo vide supra capitulo [292] Puer.